ปจด ไม่มาเดือนหนึ่งแล้วค่ะพอตรวจเองครั้งแรกขึ้น2ขีดจางพอวันรุ่งขึ้นไปหาไปตรวจอีกขึ้น2ขีดแต่จางมากแทบไม่เห็นแบบนี้ท้องไหมค่ะ
สวัสดีค่ะ หากเป็นการตรวจหาการตั้งครรภ์จากปัสสาวะ และได้อ่านผลหลังการทดสอบไม่เกิน 5 นาที แล้วพบขึ้น 2 ขีดจางๆ ก็แสดงว่า อาจเกิดการตั้งครรภ์ขึ้นค่ะ หากขีดที่ 2 นั้นจางมากแทบมองไม่เห็น แนะนำให้รออีกซัก 2-3 วัน แล้วใช้ปัสสาวะแรกในตอนเช้าหลังตื่นนอนตรวจ หากยังคงพบขึ้น 2 ขีด ก็แสดงว่ามีการตั้งครรภืเกิดขึ้นค่ะอย่างไรก็ตาม การตรวจพบขึ้น 2 ขีด อาจเกิดจากสาเหตุอื่นๆ ได้อีก เช่น- เป็นรอยระเหยของปัสสาวะ (evaporation lines) โดยปกติควรอ่านผลภายใน 5 นาทีหลังทดสอบ การปล่อยทิ้งไว้นานเกินแล้วนำมาอ่านผล อาจเห็นเป็น 2 ขีดได้ ซึ่งเกิดจากปัสสาวะระเหยออกไปและทิ้งรอยเอาไว้- เป็นผลจากกการฉีดฮอร์โมนกระตุ้น เพื่อรักษาผู้มีบุตรยาก- มีโรคบางอย่างอยู่ เช่น เนื้องอกหรือมะเร็งรังไข่ ซีสต์ที่รังไข่ เนื้องอกของต่อมใต้สมอง เป็นต้น- การใช้ยาบางชนิด เช่น diazepam, alprazolam, clozapine, chlopromazine, phenobarbital, bromocriptine, flurosemide, methadone เป็นต้น